**Referat af Bestyrelsesmøde nr. 6**

Tirsdag den 12. januar, 2016, kl. 16 - 19.

hos Bo Gullack Flindt

1. **Velkomst**
   1. Der var afbud fra Kaj V. Hansen
   2. Dagsordenen blev godkendt med tilføjelse af nyt pkt. 2 h, pkt. 8 d og pkt. 9.

**2. Meddelelser**

* 1. NIRAS har takket foreningen fordeltagelse I FSB's 20 års jubilæum.
  2. Julemail 2015 fra FSB - Det bemærkes, at tilbageblik over udsendte endnu ikke er opdelt på køn, at databasen forbedres I 2016, at helbredserklæring gælder alle udsendelser i ét år og at der er julelukning med akut telefon (for første gang).  
       
     Formanden oplyste, at Charlotte Slente er ny kontorchef for UM/SSP og fuldmægtig Anders Skovsø Clausen er sagsbehandler med ansvar for FSB.

Katalog over FSB kurser i 2016 er udsendt af NIRAS.

* 1. Nyhed fra Udenrigsministeriet: Danmark giver 30 mio. kr. til civilsamfund og korruptionsbekæmpelse i Kosovo
  2. Ledige EU-stillinger: Extraordinary Niger CFC 3 2015, Extraordinary CfC EUCAP Mali (legal adviser), CfC EUMM Georgia, EUCAP Sahel Mali CfC. Det er angiveligt svært at få kvalificerede ansøgere.
  3. Seneste FSB Nyt - med reklame for FSB-Foreningen.
  4. Orientering om kontakt til Anders Heding vedr. forbud mod udsendelse af mail med brug af FSB’s adressebog
  5. Filippo Grandi er udnævnt til UNHCRs nye flygtningehøjkommisær.
  6. Møde med UM og NIRAS den 23. november 2015. Referatet er ikke afsluttet - Claus og Villy følger op. Der blev bl.a. talt om følgende emner:
     1. Lægeerklæring med 1 års gyldighed bliver obligatorisk for alle udsendte
     2. Krav til sikkerhedsgodkendelse
     3. SOS-udgifter ved skade pådraget ude forhandles for øjeblikket til også at gælde efter hjemsendelse
     4. Facebook adfærd og code of conduct, udsendte skal gøres opmærksom på hvad man kan og ikke kan ved udsendelse. Der er konstateret problematiske sager med sexistiske fotos fra valg- og monitoreringsmissioner
     5. Klagesager – det blev vedtaget, at klager skal være skriftlige. Den som klager må godt ledsages af bisidder efter eget valg
     6. Ovenstående og andre oplysninger cirkuleres, når referatet er godkendt af NIRAS

**3. Økonomi ved Kassereren med bilag**

Status er en beholdning på kr. 44.948,69 og 69 medlemmer.

**4. Skandinaviske FSB Foreninger**

* 1. Forslag til Position as Focal Point for the Code of Conduct at ODIHR Elections. Ideen er god men løsningen med to P stillinger forekommer dyr. Der mangler en cost-benefit opstilling. Man kunne overveje at styrke denne funktion i de enkelte Core teams, specielt LTO koordinator-funktionen. Vi deler vores kommentarer med vores skandinaviske kollegaer.
  2. Invitation til Årsmødet og Generalforsamling er sendt ud i december. Den norske FSB Forening har meddelt, at de deltager.

**5. Evaluering af deltagelse I FSB 20 års Jubilæum**

Bestyrelsen har en positiv evaluering af jubilæet og indsatsen fra UM og NIRAS, hvilket vil blive tilkendegivet i vores brev til dem i forbindelse med det kommende årsmøde. Tilsyneladende har deltagelsen i jubilæet endnu ikke tiltrukket nye medlemmer til FSB-foreningen.

**6. Debatmøder**

* 1. Panel med EU politikere om krisestyring og valg. Bo koordinerer. Som dato foreslås den 26/1 men i skrivende stund arbejdes der på en dato i februar før årsmødet. Tue arbejder på at kontakte op til tre folketingsmedlemmer og på at få et mødelokale i Folketinget stillet til rådighed.
  2. IMS-mødet om valg og medier. Karin koordinerer. IMS har fået en ny kontaktperson, så IMS finder ny person og dato til møde for 30 personer.
  3. Metode kursus. Oplægget er godkendt af UM/NIRAS men der mangler at aftale dato og betingelser med NIRAS. Kirsten koordinerer.

**7. Årsmøde**

* 1. Hovedtaler - Der er tidligere modtaget tilsagn fra en hovedtaler, som det dog ikke er lykkedes at komme i kontakt med på det seneste, da vedkommende er på ferie. Vedkommende forventes at komme men der er også alternative forslag.
  2. Meningsmodig Dansker. Der blev drøftet et forslag, som medlemmerne skal tilkendegive, hvorvidt de er enige om indenfor en uge.
  3. Invitationer til UM, NIRAS, Skandinaviske FSB Foreninger. NIRAS har meddelt, at de ikke kan deltage, men sender en powerpoint præsentation som i 2015. UM har ikke svaret endnu. Den norske og svenske forening er blevet inviteret. Der er svar fra den norske FSB forening der deltager.
  4. Mødeleder. Der blev nævnt nogle navne og Kirsten vil forhøre sig.
  5. Spørgeskema. Der uddeles et spørgeskema i lighed med sidste år med enkelte ændringer herunder fordeling af deltagere på køn
  6. UM vil blive bedt om at orientere om organisationsændringer i ministeriet og eventuel konsekvens for FSB og relevante aktiviteter.

**8. Generalforsamling**

* 1. Mødeleder. Kirsten kontakter en mulig kandidat.
  2. Vedtægtsændringer mm. - Meningsmodig Dansker, ændr. af indkaldelse til GF. Bestyrelsen skal følge op på de to følgende udtalelser fra sidste års generalforsamling:
     + ang. prisen til Meningsmodig Dansker blev der ifølge referatet af GF 2014 “fra forskellige sider foreslået at reducere beløbet eller vælge en gave i en billigere prisklasse.” Beløbet nedsættes til kr. 2500.
     + ang. fristen for afholdelse af generalforsamling oplyste bestyrelsen ifølge referatet af GF 2015, “at den vil foreslå en vedtægtsændring, således at fristen for at afholde ordinær generalforsamling fastsættes til udgangen af marts.”
     + Status for æresmedlemmer blev også drøftet.
  3. Formandens beretning. Udkastet er rundsendt til bestyrelsens medlemmer
  4. Valg. Ifølge vedtægterne har bestyrelsen syv medlemmer og to suppleanter. P.g.a. ændringer i 2015 mangler der én suppleant i den nuværende bestyrelse. Der skal således vælges endnu en suppleant på generalforsamlingen.

Følgende tabel viser status på valgte medlemmer:

|  |  |
| --- | --- |
| FSB-Bestyrelse  Generalforsamling 2016 |  |
| På valg  (\*Accepterer genvalg) | Valgt –  år tilbage |
| Victor Hjort\* | 2015 – 0 |
| Bo G. Flindt\* | 2014 – 0 |
| Karin Bergquist\* | 2014 – 0 |
| Kirsten Jørgensen\* | 2014 – 0 |
| Kaj V. Hansen\* | 2014 – 0 |
| Ny suppleant | 2016 – 2 |
| Ikke på valg |  |
| Villy Vilstrup | 2015 – 1 |
| Claus Stougaard-Andresen | 2015 – 1 |
| Tue Magnussen (suppleant) | 2015 – 1 |

* 1. Regnskab - revisionen vil først finde sted fra 1. februar, når Erik Madsen er tilbage fra valgmission.
  2. Deadline for udsendelse af indkaldelse 05.02.2016

**9*.*  Hjemmeside**

Karin orienterede om hjemmesiden (bl.a. om nyt faneblad til artikler) og bad om billedmateriale. Brugen skal godkendes først af de enkelte bidragsydere

**10. Næste møde**

Næste møde blev aftalt den 2. februar kl. 17.00 hos Karin

**11. Eventuelt**

Annonce for FSB i FSB-nyt og andre medier bør aftales med den kommunikationsansvarlige.

/Victor Hjort, 28. januar 2016